
CONSILIUL LOCAL AL MUNICIPIULUI  CRAIOVA 

HOTĂRÂREA  NR. 329
Consiliul Local al Municipiului Craiova, întrunit în şedinţa ordinară din data de 27.11.2008;

Având în vedere rapoartele nr.163351/2008 întocmit de Direcţiei Patrimoniu şi   nr.4239/2008 al Serviciului Public Administraţia Pieţelor şi Târgurilor Craiova prin care se propune închirierea prin licitaţie publică a trei spaţii comerciale situate în Piaţa Centrală din Municipiul Craiova şi rapoartele comisiilor de specialitate ale Consiliului Local al Municipiului Craiova nr. 212, 213, 214, 215, 218/2008; 

În conformitate cu prevederile Legii nr.213/1998 privind proprietatea publică şi regimul juridic al acesteia;         

În temeiul art.36 alin.2  lit. c coroborat cu alin.5 lit. a, art.123, art.45, alin.3 şi art.61 alin.2 din Legea nr.215/2001, republicată, privind administraţia publică locală;

HOTĂRĂŞTE:

Art.1. Se aprobă scoaterea la licitaţie, în vederea închirierii, pe o perioadă 3 ani, a trei spaţii comerciale în suparafaţă de 12,53 mp fiecare, situate în Piaţa Centrală din Municipiul Craiova, identificate conform releveelor cadastrale care reprezintă anexa nr.1 la prezenta hotărâre.

Art.2. Se aprobă Caietul de sarcini privind închirierea spaţiilor prevăzute la art. 1, conform anexei nr. 2 care face parte integrantă din prezenta hotărâre.

Art.3.  Se modifică modelul cadru al contractului de închiriere aprobat prin Hotărârea Consiliului Local al Municipiului Craiova nr.190/2008, prin completarea Cap.VI „Obligaţiile părţilor”, la art.9, cu o nouă literă r, care va avea următorul conţinut:

            „să plătească lunar contravaloarea consumului de energie electrică conform indexului contorului; plata se face prin facturarea consumului de energie electrică de către Serviciul Public Administraţia Pieţelor şi Târgurilor Craiova, o dată cu plata chiriei lunare”.
Art.4. Serviciului Public Administraţia Pieţelor  şi Târgurilor Craiova, îi revine cota parte de 50% din chiria încasată pentru închirierea terenului prevăzut la art.1, iar cota parte de 50% revine Consiliului Local al Municipiului Craiova.

Art.5. Preţul minim de pornire al licitaţiei pentru închiriere, este prevăzut de Hotărârea Consiliului Local al Municipiului Craiova nr.258/2007, republicată.

Art.6. Se împuterniceşte directorul Serviciului Public Administraţia Pieţelor  şi Târgurilor Craiova în vederea semnării contractelor de închiriere.

Art.7. Pe data prezentei hotărâri, îşi încetează efectele Hotărârea Consiliului Local al Municipiului Craiova nr. 127/2004.

Art.8. Primarul Municipiului Craiova, prin aparatul de specialitate: Serviciul Administraţie Publică Locală, Direcţia Economico- Financiară, Direcţia Patrimoniu şi Serviciul Public Administraţia Pieţelor şi Târgurilor Craiova vor aduce la îndeplinire prevederile prezentei hotărâri.

